CELEX: 32021R1985
Language: sl
Date: 2021-11-15 00:00:00
Title: Uredba Sveta (EU) 2021/1985 z dne 15. novembra 2021 o spremembi Uredbe (ES) št. 765/2006 o omejevalnih ukrepih v zvezi z Belorusijo

16.11.2021   
               
               
                  SL
               
               
                  Uradni list Evropske unije
               
               
                  L 405/1
               
            
         UREDBA SVETA (EU) 2021/1985
         z dne 15. novembra 2021
         o spremembi Uredbe (ES) št. 765/2006 o omejevalnih ukrepih v zvezi z Belorusijo
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 215 Pogodbe,
         ob upoštevanju Sklepa Sveta 2012/642/SZVP z dne 15. oktobra 2012 o omejevalnih ukrepih zaradi razmer v Belorusiji (1),
         ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
         ob upoštevanju naslednjega:
         
                     (1)
                  
                  
                     Uredba Sveta (ES) št. 765/2006 (2) uveljavlja Sklep 2012/642/SZVP in določa zlasti zamrznitev sredstev in gospodarskih virov oseb, subjektov ali organov, odgovornih za hude kršitve človekovih pravic ali zatiranje civilne družbe in demokratične opozicije, ter prepoveduje njihovo dajanje na razpolago osebam, subjektom ali organom, katerih dejavnosti na kakršen koli način resno ogrožajo demokracijo ali pravno državo v Belorusiji ali imajo koristi od Lukašenkovega režima ali ga podpirajo.
                  
               
                     (2)
                  
                  
                     Svet je 15. novembra 2021 sprejel Sklep (SZVP) 2021/1990 (3), ki uvaja dodatno merilo za uvrstitev na seznam, da se omogoči uporaba ciljno usmerjenih omejevalnih ukrepov proti fizičnim ali pravnim osebam, subjektom ali organom, ki organizirajo ali prispevajo k dejavnostim Lukašenkovega režima, omogočajo nezakonit prehod zunanjih meja Unije ali prenos prepovedanega blaga in nezakonit prenos omejenega blaga, vključno z nevarnim blagom, na ozemlje Unije.
                  
               
                     (3)
                  
                  
                     Ta sprememba bi se morala odražati v Uredbi (ES) št. 765/2006, da se omogoči pravilno in enotno izvajanje prepovedi po vsej Uniji.
                  
               
                     (4)
                  
                  
                     Uredbo (ES) št. 765/2006 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            V členu 2 Uredbe (ES) št. 765/2006 se doda naslednji odstavek:
            
               
                  „6.   Priloga I vsebuje tudi seznam:
                  
                              (a)
                           
                           
                              fizičnih ali pravnih oseb, subjektov ali organov, za katere je Svet v skladu s členom 4(1), točka (c), Sklepa 2012/642/SZVP, ugotovil, da organizirajo ali prispevajo k dejavnostim Lukašenkovega režima, kar omogoča:
                              
                                          (i)
                                       
                                       
                                          nezakonit prehod zunanjih meja Unije ali
                                       
                                    
                                          (ii)
                                       
                                       
                                          tihotapljenje prepovedanega blaga in nezakonit prenos omejenega blaga, vključno z nevarnim blagom, na ozemlje države članice in
                                       
                                    
                        
                              (b)
                           
                           
                              pravnih oseb, subjektov in organov, ki jih je Svet v skladu s členom 4(1), točka (d), Sklepa 2012/642/SZVP, opredelil kot pravne osebe, subjekte ali organe, ki so v lasti ali pod nadzorom oseb, subjektov ali organov iz točke (a).“.
                           
                        
            
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. novembra 2021
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  UL L 285, 17.10.2012, str. 1.
         
            (2)  Uredba Sveta (ES) št. 765/2006 z dne 18. maja 2006 o omejevalnih ukrepih v zvezi z Belorusijo (UL L 134, 20.5.2006, str. 1).
         
            (3)  Sklep Sveta (SZVP) 2021/1990 z dne 15. novembra 2021 o spremembi Sklepa 2012/642/SZVP o omejevalnih ukrepih zaradi razmer v Belorusiji (glej stran 10 tega Uradnega lista).